ועדת הכלכלה, כנסת 15, פרוטוקול מספר 182, 2000-08-21 09:30

חברי הוועדה: א

חברי הוועדה: בשלום וילן נעמי חזן מוסי רז יורי שטרן

מוזמנים: תמר לומברוזו מנהל מחלקת חקיקה נציבות מס הכנסה טליה דולן-גדיש יועמ"ש מנהל הכנסות המדינה יעל איטב מס הכנסה גלעד שורק ראש אגף כלכלה יפה מזר ההסתדרות החדשה זאב וינר נשיא להב טובה הילמן להב איתן צחור להב ניר קלינגר מנהל המחלקה הכלכלית, התאחדות המלאכה והתעשייה ירון רייכמן מנכ"ל ועדת המיסים הבין קיבוצית אייל פיישבין ועדת המיסים הבין קיבוצית עופר מנירב נשיא לשכת רואי חשבון ראובן שיף סגן נשיא לשכת רואי חשבון רבקה מלר-אולשיצקי לשכת עורכי הדין שוש שחם לשכת עורכי הדין

קצרנית: נושא:

קצרנית: הצעת חוק לתיקון פקודת מס הכנסה (תיקון מס' 122) (חישוב נפרד לבני זוג שמקור הכנסתם אחד), התשנ"ט-1999.

קצרנית: הצעת חוק לתיקון פקודת מס הכנסה (תיקון מס' 122) (חישוב נפרד לבני זוג שמקור הכנסתם אחד), התשנ"ט-1999.

אברהם פורז: הצעת חוק לתיקון פקודת מס הכנסה (תיקון מס' 122) (חישוב נפרד לבני זוג שמקור הכנסתם אחד).

אברהם פורז: אני רוצה לדווח על ההתפתחויות של העבר, כדי שתבינו איפה אנחנו עומדים.

אברהם פורז: הצעת החוק במקורה הוגשה בכנסת הקודמת והועברה, מטבע הדברים, לוועדת הכספים של הכנסת.

אברהם פורז: מוועדת הכספים של הכנסת היא הועברה לוועדת המשנה למיסים, שבראשה עמד מי שהיום הוא יושב-ראש הקואליציה ואז חבר כנסת פשוט מהאופוזיציה, אופיר פינס-פז.

אברהם פורז: ועדת המשנה דנה בהצעת החוק על פני מספר ישיבות.

אברהם פורז: במהלך אותן ישיבות באו נציגי מס הכנסה ואמרו שיש נכונות ללכת לקראת הרעיון, בתנאי שיימצאו מקורות המימון.

אברהם פורז: אנחנו שאלנו מה מקורות המימון, ואנשי מס הכנסה הצביעו בפנינו על מספר מקורות מימון שחלקם זה תיקון עיוותים שלדעתם היה צריך לתקן ממילא.

אברהם פורז: למשל, הביאו לנו בתור דוגמה את העובדה שיש היום מס מוקטן על הכנסות שמקורן מייצור פטנטים.

אברהם פורז: למה מי שיש לו פטנט ומקבל הכנסות, ישלם פחות מס הכנסה?

אברהם פורז: דוגמה נוספת שהם הביאו אמרה שיורשים לאחר פטירת המוריש משלמים על הכנסותיו של המוריש מס הכנסה מופחת.

אברהם פורז: עלו גם רעיונות אחרים, כמו אם יש הצדקה למס הכנסה מופחת על עבודה במשמרת שנייה ושלישית, והאם יש הצדקה לאותה הוראת שעה, שבינתיים מתארכת מעת לעת, שנותנת פטור על הכנסה משכר דירה עד תקרה מסויימת.

אברהם פורז: במהלך הדיונים, ועדת המשנה למיסים ניסתה להגיע להבנה על כך שחלק מהפטורים הבלתי מוצדקים יבוטלו ושזה ישמש מקור לממן, אם לא את החוק כולו, לפחות את חלקו.

אברהם פורז: הדברים התגלגלו איך שהתגלגלו, ובינתיים התקדמות של ממש לא היתה.

אברהם פורז: מליאת הוועדה קיימה דיון אחד בהצעת החוק, אבל יושב-ראש הוועדה, חבר הכנסת רביץ, לא היה כל כך נלהב.

אברהם פורז: בסופו של דבר, המציע, שזה אני, במר יאושו ובהסתמכו על תקנון הכנסת, פנה לוועדת הכנסת, ולפי תקנון הכנסת בא ואמר שבגלל שעל ועדה לסיים את הטיפול בהצעת חוק תוך 6 חודשים מיום שהועברה אליה, ובאותו מקרה עברה כבר תקופה של שנתיים, מן הראוי להעביר את זה לוועדה אחרת.

אברהם פורז: לכן ועדת הכנסת, בראשותו של מי שהיה אז יושב-ראש הוועדה, חבר הכנסת פנחסי, העבירה את הצעת החוק לוועדת הכלכלה.

אברהם פורז: בוועדת הכלכלה התקיים דיון או שניים.

אברהם פורז: אנשי מס הכנסה, ובראשם הנציב, מר יוני קפלן, הביעו התנגדות מוחלטת לחוק עצמו, אבל הוועדה בסופו של דבר קיבלה את החוק והעבירה אותו למליאה.

אברהם פורז: ועדת הכלכלה אישרה את החוק עם המגבלות שהציב מס הכנסה לגבי עצם הזכות, בלי הסעיפים של מקורות המימון.

אברהם פורז: מי שיקרא את הצעת החוק כפי שהונחה לקריאה ראשונה ימצא רק את החישוב הנפרד, אבל לא את מקורות המימון.

אברהם פורז: שם נאמר שההפחתה בהוצאות המדינה תהיה 300 מיליון שקל.

אברהם פורז: בוועדת הכספים דובר על 300 מיליון, אבל אחר כך, לקראת האישור, זה עלה בעוד 200 מיליון.

אברהם פורז: למה זה קפץ בעוד 200 מיליון אני לא יודע.

טליה דולן-גדיש: אמרנו ש-300 מיליון זה לפי כמות בני הזוג שיש להם חישוב מיוחד היום, ואנחנו צופים שאם החוק יעבור יהיו יותר בני זוג שמן הסתם יתחילו לעבוד.

יורי שטרן: תמצאי לי כאלה שלא רושמים את בת הזוג שלהם בעסק אחר.

יורי שטרן: הערכות של האוצר בנויות מצד אחד על כך שאנשים תמימים ולא יודעים לנצל את החוק הקיים, ומצד שני, ברגע שישתנה החוק, כולם יהיו פיקחים וינצלו את זה לרעה.

חיים דוקלר: הלוואי שכולם היו תמימים.

אתי בנדלר: בנוסח שהעברתי למשרד המשפטים לקריאה ראשונה, היה כלול בדברי ההסבר פירוט התיקונים שהוצע לשלבם בהצעת החוק לאחר שהצעת החוק תתקבל בקריאה ראשונה.

אתי בנדלר: משרד המשפטים מטעמיו שלו ביקש שלא לכלול את זה בדברי ההסבר.

אברהם פורז: אבל הוועדה החליטה?

אתי בנדלר: הוועדה החליטה.

אברהם פורז: אני חושב שביטול פטורים בלתי מוצדקים זה תמיד דבר נכון, גם אם אין כנגד זה שום דבר אחר.

אברהם פורז: אני חושב שצריך ללכת לקראת העניין הזה, וזאת למרות שאנחנו יודעים שיש עודפי גבייה ושר האוצר והממשלה החליטו להוריד את מיסי הקנייה.

אברהם פורז: למרות הכל, אני נאמן למה שאמרתי בעבר, שנשתדל לסגור פטורים בלתי מוצדקים שיש בהם פרצות וניצול לרעה.

אברהם פורז: מאחר והתחייבתי בשעתו בפני שר האוצר שאני לא אביא את החוק הזה להצבעה במושב הקיץ אלא רק במושב החורף, קיימתי דיונים עם מר דוקלר.

אברהם פורז: היום הישיבה נועדה לדון בפטורים הבלתי מוצדקים.

אברהם פורז: מבחינתי ביטול פטור בלתי מוצדק היה צריך להעשות גם אם לא היה החוק הזה ולא היה שום דבר, אבל אם זה מקל להעביר חוק צודק, אני בעד.

חיים דוקלר: אנחנו נאמנים לסיכומים הקודמים מלפני שנה וחצי ושנתיים.

חיים דוקלר: זה לא דבר שאנחנו מנסים להכניס כאיזה שהוא מחטף כזה או אחר.

אתי בנדלר: יש כאן איזו שהיא בעייתיות, כי הצעת החוק מתייחסת אך ורק לנושא חישוב המס של בני זוג שעובדים באותו עסק.

אתי בנדלר: אין שום התייחסות לכל נושא ביטול הפטורים שהוועדה רוצה לדון בהם.

יורי שטרן: חבר הכנסת פורז עשה טעות שהוא ניסה להגיע להסכם עם האוצר על המקורות.

יורי שטרן: אני זוכר את הדיונים שהתנהלו אז בנושא הזה.

יורי שטרן: מדובר פה על ביטול גזירה מאוד מאוד לא מוצדקת, שאמורה להביא לגידול בהכנסות המדינה.

יורי שטרן: אני לא הייתי מעמיד כנגד זה ביטול פטור כלשהו.

אברהם פורז: חבר הכנסת שטרן, אני נאמן למה שהבטחתי.

אברהם פורז: כשניהלנו במסגרת ועדת הכספים משא ומתן עם האוצר, אמרנו שאנחנו מוכנים כנגד החוק הזה, כדי להקל עליהם לבלוע, לבטל כמה פטורים בלתי מוצדקים.

אברהם פורז: חיים דוקלר: הסכמת הממשלה היתה מותנית בזה.

אברהם פורז: הסכמת הממשלה לא היתה מותנית בזה, אבל לא חשוב.

אברהם פורז: אנחנו נציע פה את ההצעות של הביטול ותתקיים פה הצבעה.

אברהם פורז: אם מישהו רוצה לטעון טענת נושא חדש, שהיא טענה לגיטימית, אנחנו נביא אותה להכרעת ועדת הכנסת.

אברהם פורז: מנהלת ועדת הכלכלה העבירה למזכיר הכנסת ב-13 בינואר 1999 את הנוסח של החוק, פלוס דברי הסבר, ובהם כתוב: "בהתאם להצעת משרד האוצר, מציעה הוועדה לממן את העלויות האמורות של החוק, בין היתר באמצעות שינויים לפקודת מס הכנסה (להלן הפקודה).

אברהם פורז: להלן פירוט התיקונים שיוצע לשלבם בהצעת החוק לאחר שזאת תתקבל בקריאה ראשונה: ביטול חלקי של כפל הפטור והפרשות לקופת גמל; ביטול האפשרות לרכישת חברות עם הפסדים; ביטול השיעור המיוחד על מכירת מוניטין; תשלום מס על פטנט".

אברהם פורז: משום מה, מישהו באופן אדמיניסטרטיבי את הדבר הזה השמיט מהחוברת הכחולה, אבל זה לא מעניין כי הוועדה החליטה על זה.

אברהם פורז: אם ועדת הכנסת מחליטה שיהיו ביטול פטורים, אי אפשר לעשות על זה X וללכת הלאה.

אברהם פורז: זכותו של כל חבר כנסת להצביע נגד.

אברהם פורז: ההצבעות יהיו אחרי הפגרה, כי התחייבתי בפני שר האוצר וגם כי חלק מחברי הכנסת בחופשה.

אברהם פורז: אני רוצה להיות פייר.

אברהם פורז: היום אנחנו נדון בדברים, כאשר כל מי שירצה לטעון טענת נושא חדש יגיד היום.

אברהם פורז: הסעיף הראשון שמוצע: "תיקון פטור ממס לנכים (סעיף 9(5)) כך שייוחד לנכויות קבועות – 12 חודשים לפחות".

אברהם פורז: מר דוקלר, תסביר.

חיים דוקלר: כוונת המחוקק היתה לעודד נכים אמיתיים לצאת לעבודה.

חיים דוקלר: אנחנו עדים לתופעות שאנשים מקבלים נכות לחודש, חודשיים ואחר כך רצים לפקיד השומה לקבל על התקופה הזאת פטור של 100%.

חיים דוקלר: לא זאת היתה כוונת המחוקק.

חיים דוקלר: זה יוצר בירוקרטיה מיותרת.

חיים דוקלר: אנחנו רוצים לחזור לכוונה המקורית, שרק נכויות שהן מעל 12 חודשים יזכו בפטור מלא ממס.

חיים דוקלר: יש לנו מקרים שעל כאבי גב של חודש וחצי אנשים ביקשו פטור.

מוסי רז: אם אדם עבר תאונת דרכים והוא נכה, האם זה משנה אם קבעו לו את זה לכל החיים או רק לכמה חודשים?

חיים דוקלר: כן.

חיים דוקלר: יכול להיות מצב שהוא יקבל עכשיו ל-3 חודשים ואחרי זה לעוד 12 חודשים.

אברהם פורז: חבר הכנסת רז, מי שנכה לצמיתות מקבל מהיום הראשון, אבל אם הוא נכה זמני, אז על התקופה הזמנית הזאת הוא לא מקבל פטור ממס הכנסה.

אברהם פורז: למה שעו"ד שהיו לו כאבי גב ושכב חודשיים בבית, כאשר בינתיים המשרד שלו עבד ושיגשג, לא ישלם מס הכנסה על התקופה שהוא היה בבית?

רבקה מלר-אולשיצקי: על זה אין 100%.

נעמי חזן: מה עם אישה שעברה כריתת שד והיא לא יכולה לעבוד שלושה חודשים?

חיים דוקלר: אם היא שכירה היא ממשיכה לקבל משכורת, ואם היא עצמאית אז העסק ממשיך להתקיים.

חיים דוקלר: אני חושב שהמחוקק לא התכוון אלא באמת לנכים לתקופה ארוכה.

חיים דוקלר: אנחנו באים ואומרים: בואו ניתן רק לכאלה שמינימום הנכות שלהם היא שנה ומעלה.

חיים דוקלר: מה שקורה בשנים האחרונות זה שעל כל כאב גב של שלושה שבועות באים ומעסיקים את הוועדה של הביטוח הרפואי ואת מס הכנסה.

יורי שטרן: לקבל מוועדה רפואית נכות של 100% זה מאוד מאוד קשה.

יורי שטרן: אנשים שכושר העבודה שלהם אבד בקושי מקבלים את האישורים האלה.

יורי שטרן: אני לא רואה שהשטח כל כך פרוץ שעל כל פצע קטן אנשים מקבלים משהו.

חיים דוקלר: זה פרוץ.

רבקה מלר-אולשיצקי: אז תסגור את הפירצה באופן ענייני ולא באופן גורף.

נעמי חזן: כמה ייחסך לאוצר המדינה מביטול הפטור הזה?

חיים דוקלר: המבחן היחידי הוא לא מבחן הכסף.

חיים דוקלר: המטרה היתה שנכים כבדים יצאו לעבודה.

חיים דוקלר: אם לאדם יש נכות זמנית של שלושה חודשים והוא ממשיך ללכת לעבודה.

חיים דוקלר: .

נעמי חזן: כמה יחסך לאוצר המדינה?

נעמי חזן: המטרה של כל מה שאנחנו עושים היום זה למצוא 300 מיליון.

נעמי חזן: אם לא מביאים נתונים, למה אנחנו יושבים?

אברהם פורז: חברת הכנסת חזן, לפי זכרוני דובר על 30 מיליון לשנה, אבל אולי אני טועה.

אברהם פורז: לקראת ישיבת ההכרעה תביאו נתונים כמה אתם אמורים לחסוך.

חיים דוקלר: נדמה לי שהיושב-ראש דיבר על ביטול עיוותים בתוך הפטורים ולא רק לבטל.

נעמי חזן: אז אני אטען נושא חדש.

נעמי חזן: אם זה נעשה כדי לתקן עיוותים אז זה נושא חדש.

נעמי חזן: אם הכוונה שסתם בצורה גורפת יבטלו פטורים, אני לא אשתתף בחגיגה הזאת.

אברהם פורז: חברת הכנסת חזן, הטענה של נושא חדש שמורה לך.

אברהם פורז: אני מציע שבישיבה שנקיים מיד אחרי הפגרה, שבה כל הנתונים יוצגו, תוכלי לטעון טענת נושא חדש.

אברהם פורז: אגב, אם תטעני נושא חדש לא תתקיים הצבעה, כי זה צריך לעבור לוועדת הכנסת.

אברהם פורז: מר דוקלר, ביטול שיעור מס מיוחד במכירת פטנט (ס' 125).

חיים דוקלר: שיעור המס כיום הוא 40%.

חיים דוקלר: אנחנו בדיעה שאין שום סיבה שבמכירת פטנט יהיה שיעור מס ספציפי, אלא שיחולו עליו שיעורי המס הרגילים.

אברהם פורז: מה הסיבה, מר דוקלר, שנתנו שיעור מס מיוחד על מכירת פטנט?

חיים דוקלר: כי אמרו שזה מחוץ למעגל הפעילות העסקית הרגילה.

מוסי רז: זה חלק מההטבות שהיו על רווחי הון.

אברהם פורז: מר דוקלר, ביטול שיעור מס מיוחד על הכנסה לאחר פטירה (ס' 125א).

חיים דוקלר: אנחנו סבורים שעל הכנסה שנצרכה במסגרת פעילותו של האדם עד פטירתו אין סיבה שיהיה שיעור מס מיוחד.

אברהם פורז: ביטול שיעור המס המיוחד במכירת מוניטין (סעיף 88).

אברהם פורז: אגב, מה המס המיוחד למכירת מוניטין?

חיים דוקלר: 10%.

עופר מנירב: כבר אין היום 10%.

חיים דוקלר: גם פה, מאחר ושיעור המס נמוך, נעשו תכנוני מס כאלה או אחרים כדי להגביר כל מיני מכירות, שלא בטוח שעונות להגדרה של מכירת מוניטין.

חיים דוקלר: אנחנו סבורים שגם פה אין הצדקה לשיעור מס מיוחד, ושצריך להכניס את מכירת המוניטין במסגרת שיעורי המס הרגילים.

אברהם פורז: הסדר שלילת קיזוז הפסד ברכישת חברה לצורך ניצול ההפסד ולא שיקום החברה.

נעמי חזן: באיזה עוד מקום או באיזה עוד הצעות הכנסתם את הדברים שמופיעים פה ברשימה?

נעמי חזן: האם בהצעות הרפורמה מופיעות ההצעות הללו?

חיים דוקלר: אין פה שום מחטף.

חיים דוקלר: רוב הדברים שמופיעים פה הוגשו במסגרת הדיונים עם חבר הכנסת פורז לפני שהוקמה ועדת בן-בסט, כך שאי אפשר להאשים שאנחנו מנסים להכניס פה דברים שבאים מהרפורמה.

נעמי חזן: האם זה מופיע בהצעת החוק של הרפורמה במס?

חיים דוקלר: חלק כן.

נעמי חזן: איזה בדיוק?

חיים דוקלר: לגבי המוניטין.

שוש שחם: עניין המוניטין הוא דבר מאוד טעון.

שוש שחם: אני לא מבינה למה רוצים להכניס את זה לכאן.

חיים דוקלר: אני מציע לכולם לזכור שגם המוניטין וגם הפטנט היו בהסכמות עם חבר הכנסת פורז, וזאת ללא שום קשר לרפורמה.

נעמי חזן: בינתיים חלפה שנה וחצי, כמעט שנתיים, וזה עבר לתקנות או להצעות חוק או לחוקים אחרים.

נעמי חזן: הייתי רוצה לדעת איפה עוד הרשימה הזאת מופיעה.

חיים דוקלר: אם לא היתה מוקמת ועדת בן-בסט והיה המשך מלפני שנתיים ההצעות האלה היו כשרות?

חיים דוקלר: רק מכיוון שחלקן נמצאות בוועדת בן-בסט זה עושה אותן ללא כשרות?

נעמי חזן: לא חשוב אם הן היו כשרות כך או כך, אבל האם הן הוכנסו למקומות אחרים מאז?

חיים דוקלר: חלק מהדברים נכללו בוועדת בן-בסט.

נעמי חזן: אתה מוכן לציין איזה?

אברהם פורז: טוב, רבותי, הרי אפשר להצביע נגד ולטעון טענת נושא חדש.

אברהם פורז: הסדר שלילת קיזוז הפסד ברכישת חברה לצורך ניצול ההפסד ולא שיקום החברה.

חיים דוקלר: פה צריך לקבל החלטה עקרונית שמנסה לתקוף את הנושא, כי יש היום תופעה של שימוש חוקי ברכישת חברות בהפסדים לא תמיד לצורכי שיקום אלא יותר מטעמים של תכנון מס.

יורי שטרן: איך אנשי מס הכנסה יכולים לבדוק אם זה למטרות שיקום או למטרות אחרות?

חיים דוקלר: לכן אני מבקש מהוועדה לאשר את זה בצד העקרוני, כדי שנביא אינדיקטורים ופרמטרים לאותן בדיקות ומבחנים שיבטיחו את מניעת תכנון המס מצד אחד, ושלא ייפגעו ברכישת חברות לצורכי שיקום חברות מצד שני.

אברהם פורז: מר דוקלר, אתה צריך לעשות את זה עכשיו.

חיים דוקלר: יש לנו תשתית להצעת חוק בנושא הזה.

חיים דוקלר: ברגע שנקבל אור ירוק, נתגבש יותר לקביעה סופית.

חיים דוקלר: זה לא שאנחנו מתחילים מ-0.

חיים דוקלר: הנושא הזה רץ.

חיים דוקלר: צריך להכניס פה תיקונים כאלה או אחרים.

יורי שטרן: אדוני היושב-ראש, אני חוזר למה שאמרתי בהתחלה.

יורי שטרן: אני חושב שכל אחד מהנושאים האלה עומד בפני עצמו.

יורי שטרן: כל הנושאים האלה כבדים.

יורי שטרן: כל נושא צריך להבדק לפי ההשלכות שלו.

יורי שטרן: אם אנחנו מתנים את קבלת החוק שלך בביטול פטורים כאלה או אחרים, שכל אחד זה דיון אחר, אנחנו עושים נזק למטרה המרכזית שלשמה החוק הזה נועד.

יורי שטרן: אם אתה כיושב-ראש מוכן לזרז את הדיונים בהצעות של משרד האוצר, אפשר לעשות את זה.

אברהם פורז: אין היום חוק.

אברהם פורז: אין לי מה לזרז.

חיים דוקלר: חבר הכנסת פורז, רק נושא המוניטין מופיע בהצעת החוק של הרפורמה.

נעמי חזן: ובהמלצות של ועדת בן-בסט.

חיים דוקלר: בהמלצות יש יותר.

יורי שטרן: האם שר האוצר הנוכחי ביקש בזמנו לא לזרז את החלת דין הרציפות על הצעת החוק הזאת, כי כביכול ברפורמה הכוללת של המיסוי זה יופיע?

יורי שטרן: אני חושב שהמשחקים ששיחקו איתנו לא מאפשרים לנו להמשיך בקו הזה של ההוצאות, ההכנסות, עלויות החוק ומקורות המימון.

אברהם פורז: חבר הכנסת שטרן, אני נאמן למה שהבטחתי.

יורי שטרן: אבל הם לא.

אברהם פורז: אני לא יודע.

אברהם פורז: אני הבטחתי שכדי לממן את החוק הזה – לא את כולו – אנחנו נלך לקראת משרד האוצר בביטול כמה פטורים בלתי מוצדקים.

אברהם פורז: לא כל הרשימה שהוא מביא פה חייבת להיות מאושרת כמקשה אחת.

אברהם פורז: אנחנו נשמע הסבר הסבר.

אברהם פורז: יכול להיות שחלק מהדברים נקבל וחלק מהדברים לא נקבל, אבל מותר להם להציג את זה, מותר לנו לשקול את זה ומותר לנו להתייחס לזה.

אברהם פורז: כרגע כל מה שהוא עושה זה להסביר את העניין.

רבקה מלר-אולשיצקי: אני שומעת שהחוק הזה מתגלגל שנתיים וכו'.

רבקה מלר-אולשיצקי: בינתיים התקבל התיקון – אני יודעת את זה מחברת הכנסת נעמי חזן – של חוק שיווי זכויות האישה.

רבקה מלר-אולשיצקי: אם אני קוראת את החוק הזה נכון, החוק אומר דבר אחד: דין אחד יהיה לאישה ולאיש לכל פעולה משפטית ולכל הוראת חוק, שזה דבר שמפלה לרעה את האישה באשר היא אישה.

אברהם פורז: אבל זה לאו דווקא מפלה את האישה, זה מפלה גם את הגבר.

רבקה מלר-אולשיצקי: אני מפנה לסעיף 6, שהוא סעיף חדש, שלכל אישה ואיש זכות שווה לקיום בכבוד אנושי וכו'.

רבקה מלר-אולשיצקי: הנושא הזה של בני זוג שמנהלים עסק משותף - אם ניקח למשל עורכת דין ועורך דין, רופא ורופאה וכו'.

חיים דוקלר: שירשמו את העסק על שם האישה.

רבקה מלר-אולשיצקי: אני חושבת שנשים הן יישות עצמאית, אוטונומית.

רבקה מלר-אולשיצקי: הגיע הזמן שהכנסת תכיר בכך, ושלא נעשה איזה שהוא סחר מכר שזה תמורת זה.

רבקה מלר-אולשיצקי: אני חושבת שבשנת 2001 גם נשים וגם גברים הם יישות עצמאית, וכשהם מנהלים עסק כל אחד תורם מכשרונו, מזמנו ומגיע לו לנהל את העסק בנפרד.

רבקה מלר-אולשיצקי: אני מתחברת לשאלה של חברת הכנסת נעמי חזן, כי באמת יש לי תחושה שאם לא היינו עוסקים בתיקון הזה, איש לא היה בא ואומר: נתקן, ובלבד שתסכימו למעין עיסקת חבילה.

רבקה מלר-אולשיצקי: אני מאוד מברכת על היוזמה בהצעת החוק שלך.

רבקה מלר-אולשיצקי: אני חושבת שצריך לדחוף אותה מהר.

אברהם פורז: לדעתי, החוק הזה מפלה את שני בני הזוג במידה שווה, לא רק את האישה.

רבקה מלר-אולשיצקי: היום המצב הוא שעבודת האישה לא מוכרת.

רבקה מלר-אולשיצקי: אם תבדוק, תראה שב-85%, אם לא ב-90%, האישה היא זו שנדחקת הצידה.

רבקה מלר-אולשיצקי: זאת עובדה בשטח.

אברהם פורז: אבל זה לא קשור לעניין המס.

אברהם פורז: מנקודת מבט של המס, לבני זוג שעובדים ביחד עושים חשבון משותף.

אברהם פורז: זה לא אומר שאחד מהם עדיף על האחר.

חיים דוקלר: הכי גרוע זה לתת אינפורמציה חלקית.

חיים דוקלר: על מנת לא להטעות, מזה מספר שנים בני זוג יכולים להחליט על שם מי יתנהל התיק.

רבקה מלר-אולשיצקי: היינו שותפים לתיקון הזה, אבל זה לא מהווה הפתרון.

חיים דוקלר: יפה מאוד.

חיים דוקלר: צריכים להציג את העובדות במלואן ולא לתת מצב חלקי.

אברהם פורז: הגברת מלר, החוק הזה, במתכונתו הנוכחית, מהווה תמריץ שלילי ליציאת נשים לעבודה, בעיקר בעסק משותף, כי הקנס גורם לכך שלא כדאי לאישה לצאת לעבודה.

אברהם פורז: זאת אחת הבעיות.

אברהם פורז: בפועל אנחנו יודעים שבדרך כלל האישה מצטרפת לגבר בתור עוזרת לידו, למרות שלא בהכרח.

אברהם פורז: ראיתי כבר מקרים שהאישה היא המובילה.

אברהם פורז: יש פה דבר לא כל כך תקין, כי הפרוצדורה הכי נכונה היא לקבל גם את הנזק לקופת המדינה וגם את התועלת, כלומר את המקשה כולה.

אברהם פורז: בגלל כל מיני דברים שקרו פה, כולל זה שזה היה ערב התפטרות הכנסת, גרמו לסידרת תקלות.

אברהם פורז: היום משרד האוצר מציג בפנינו מה הוא רוצה לבטל, כאשר אני מוכן לחלק מהדברים להצטרף.

אברהם פורז: אנחנו עוד ניתן לזה פומביות.

אברהם פורז: אנחנו נאפשר לכל מיני גורמים שרואים את עצמם כעלולים להיפגע לבוא הנה ולהשמיע את דברם, ורק לאחר מכן נצביע.

חיים דוקלר: אם אני חוזר עוד הפעם לסעיף 6, אז כן יש לנו תשתית של הצעת חוק.

חיים דוקלר: היא צריכה לעבור מספר שיפורים אחרונים על-מנת באמת להבטיח שנמנע את שלילת הקיזוז רק מאותם מקרים של תכנוני מס ולא של שיקום חברות.

חיים דוקלר: זה לא מצב שאנחנו צריכים להתחיל את החקיקה מ-0.

חיים דוקלר: יש לנו בהחלט טיוטה של הצעת חוק, שעברה כבר מספר תקדימים בעולם.

מוסי רז: אתה בא עם דבר שהוא 100% צודק, אבל מאוד קשה ליישום.

חיים דוקלר: אם פקיד או חברה מבקשים הקטנת מקדמות, והסתבר אחרי שהם מגישים את הדוח השנתי לאותה שנה שבקשת המקדמות לא היתה מוצדקת, מוטלים עליהם הפרשי הצמדה וריבית מאמצע השנה.

חיים דוקלר: המחוקק בא ואמר, שלצורך חישוב המס הוא כבר היום מוציא שתי הימנעויות ממס.

חיים דוקלר: הימנעות אחת זה הנושא של תרומות.

חיים דוקלר: אם חברה בשביל לברוח מאותה ריבית והפרשי הצמדה נותנת תרומות, לצורך החישוב זה ייחשב כאילו היא לא שילמה את התרומה להשתתפות במו"פ.

חיים דוקלר: יש לפעמים מצב שחברה מבקשת הקטנת מקדמה, ולקראת תום השנה, כשהיא רואה שהיא תתחייב בקנס כי בקשת הקטנת המקדמות לא היתה מוצדקת, היא מחלקת לבעלי שליטה תשלומים מיוחדים.

חיים דוקלר: אנחנו באים ואומרים שהתשלומים לבעלי השליטה לא יילקחו בחשבון.

עופר מנירב: ואם התשלום הוא באמצע שנה או בתחילת שנה.

עופר מנירב: לפי מה שכתוב פה החברה גם תשלם את המס במועד וגם יהיה קנס.

אברהם פורז: המטרה של היום היא להציג את הרעיונות בפני כולכם ובפני הציבור.

אברהם פורז: בעקבות הדיון הזה חלק מאלה שרואים עצמם נפגעים מהתיקונים האלה יבואו ויבקשו להופיע בפנינו.

אברהם פורז: אנחנו נשמע אותם.

שוש שחם: היוזמה שלך מאוד מבורכת.

שוש שחם: כל אלה שבאים לכאן ומתכוונים לעזור בקידום הצעת החוק הזאת עושים דבר מבורך.

שוש שחם: התיקונים האלה הם מכשול חדש.

שוש שחם: את המכשול הזה, בחלקים מסויימים ממנו, בלתי אפשרי לעבור.

שוש שחם: זה גורם להצעת החוק, שהיא כל כך טובה, כל כך חיונית וכל כך נכונה, להעצר.

אברהם פורז: גם אם הממשלה תיפול בתחילת נובמבר בהצבעת אי אמון, הכנסת תתקיים עד תחילת ינואר.

אברהם פורז: בחודשיים האלה נסיים את העניין הזה, כלומר נביא את זה לקריאה שנייה ושלישית.

אברהם פורז: אני נאמן למה שהבטחתי, שדברים לא מוצדקים לא צריך לאשר.

אברהם פורז: את הדברים שבהם יש סתם פירצה צריך לתקן.

אברהם פורז: אם על ידי זה נממן את מקצתו של החוק, נכון לעשות את זה.

אברהם פורז: אני אביא את זה להצבעה.

רבקה מלר-אולשיצקי: המצב היום הוא שיש אפליה מחמת סטטוס משפחתי.

רבקה מלר-אולשיצקי: אם שני אנשים אינם נשואים אחד לשני ומנהלים עסק, אז כל אחד נהנה מחישוב נפרד.

רבקה מלר-אולשיצקי: ברגע שהם נישאים המצב שונה.

רבקה מלר-אולשיצקי: יש הוראת חוק במס הכנסה שמפלה מחמת הסטטוס האישי.

רבקה מלר-אולשיצקי: הצעת החוק שלך, שאני חושבת שכולם ליד השולחן הזה מברכים עליה, באה ואומרת: זיהינו אפליה, לכן אנחנו מחסלים אותה.

רבקה מלר-אולשיצקי: למה אנחנו צריכים להתעסק במה ניתן תמורת דבר שצריך לחסל אותו בהגדרה?

אברהם פורז: בואי נצא מתוך הנחה שקופת האוצר היא לא איזה מעיין שפע שלא נגמר לעולם.

רבקה מלר-אולשיצקי: היום מסתבר שיש שם שפע.

חיים דוקלר: היום, אבל זה זמני.

חיים דוקלר: תיקון החוק הוא לא לשנה.

חיים דוקלר: בואו נעשה את זה לשנה.

רבקה מלר-אולשיצקי: אבל הגבייה היא גבייה פסולה.

רבקה מלר-אולשיצקי: זה לא משהו שהם לוקחים על פי חוק.

רבקה מלר-אולשיצקי: הגבייה מלכתחילה פסולה.

רבקה מלר-אולשיצקי: השלמנו עם הגבייה הפסולה הזאת 50 שנה או 51 שנה ועכשיו החלטנו לחסל אותה אחת ולתמיד.

אברהם פורז: בסדר, אבל אם במקביל בא מס הכנסה ואומר שיש אנשים שבאותו אופן פסול.

אברהם פורז: .

יורי שטרן: אז שזה יהיה במקביל, אבל לא לקשור אחד בשני.

רבקה מלר-אולשיצקי: ממתי זה שלוקח שלא בדין ולא בצדק ולא בזכות רשאי לנהל איתי מו"מ מה אני אתן לו תמורת זה שהוא יפסיק לגבות ממני מסים שלא כדין?

חיים דוקלר: קודם כל, נכון לעכשיו זה בדין.

אברהם פורז: הגברת מלר, יש הרבה מאוד מדינות שממסות את התא המשפחתי ולא את היחיד.

אברהם פורז: יש הגיון בלמסות את התא המשפחתי.

אברהם פורז: התפקיד שלכם הוא לשכנע את חברי הכנסת לתמוך בעמדתכם.

אברהם פורז: תהיה פה הצבעה.

אברהם פורז: אני חושב שהאחריות מחייבת שבאותם דברים שאנחנו משוכנעים שיש בהם עיוות כן לסגור את הפרצות.

זאב וינר: כל מה שאמרת עד עכשיו הוא נכון, וכולנו מסכימים שגם צודק, אבל תעשו את זה בנפרד.

זאב וינר: אם יש עיוותים, תקן אותם, אבל אל תקשור אחד בשני.

אברהם פורז: כן, אבל מצד שני אתה יודע שהרבה פעמים מתקנים לכיוון אחד ואת העיוותים שוכחים.

זאב וינר: אנחנו נזכיר לך לטפל בעיוותים.

גלעד שורק: על אותם עודפי גבייה שנרשמים בתקציב המדינה יש הרבה מאוד תוכניות, הרבה מעבר לערכם של עודפי הגבייה.

גלעד שורק: אם אנחנו מוצאים פה עיוותים שיש עליהם הסכמה, צריך לתקן אותם.

גלעד שורק: הבאתי לפה מסמך שעשינו באגף הכלכלה.

גלעד שורק: אני חושב שהוא די מפורט.

יורי שטרן: אבל הערכה שלכם היא מאוד מוגזמת, כי היא בנויה על הנחה שכל זוג עצמאי יעבוד בהכרח באותו עסק.

גלעד שורק: נכון מאוד.

גלעד שורק: מנקודת המבט של אוצר המדינה, הנחנו שכולם ינצלו את המס איך שהם יכולים, ולנו אחרי ההנחות יגיע 250 מיליון.

גלעד שורק: הסימולציה של מינהל הכנסות המדינה הגיעה ל300 מיליון שקל מיידית, רק כתוצאה מביטול הפטור.

אברהם פורז: אנחנו ניתן למר דוקלר את המסמך, ונבקש ממנו בישיבה הבאה התייחסות למסמך הזה.

אברהם פורז: יש אפשרות לניצול לרעה כאשר האישה היא עקרת בית והבעל רושם אותה בעסק כדי להקטין את המס.

אברהם פורז: באותם מקרים שבן הזוג הוא שכיר באיזה שהוא מקום, זה ברור.

אברהם פורז: אנחנו לא מאפשרים באותם מקרים שבן הזוג הוא שכיר לבוא ולהגיד שהוא עוזר אחר הצהריים.

אברהם פורז: כרגע אנחנו מדברים על סעיף 8.

חיים דוקלר: כבסיס לקביעת המקדמות לוקחים רק את ההכנסה העסקית ולא את ההכנסות ממשכורת.

חיים דוקלר: אדם שנדרש במקדמות, יכול לקזז ניכויים שניכו ממנו.

חיים דוקלר: לפי נוסח הפקודה דהיום, למרות שבבסיס המקדמות לוקחים רק את ההכנסה מעסק, ללא משכורת, בקיזוז ניכויים במקור הוא יכול לקזז גם ניכויים שהם לא משכר וגם ניכויים משכר.

אברהם פורז: ברור לגמרי שיש פה אבסורד.

עופר מנירב: זאת הצגה רק של חלק מהדברים, כי אתה מצד אחד בסעיף 7 רוצה להטיל קנס על מי שמשלם תשלומים חריגים כאלה או אחרים, ומצד שני אם יעבור סעיף 8 כמו שאתה מציע אותו, על אותם תשלומים חריגים ומה ששילמתי בגינם לא תוכל לחייב את סכום המקדמות.

עופר מנירב: היתכן?

חיים דוקלר: עובדתית זה נכון, אבל אם תחשוב על זה, זה כך צריך להיות, כי אלה שני מישורים נפרדים.

חיים דוקלר: מה שאנחנו מציעים בסעיף 7 הוא נכון לכשעצמו, ומה שאנחנו מציעים בסעיף 8 הוא נכון לכשעצמו.

אברהם פורז: כשקובעים את המקדמות, לוקחים בחשבון את ההכנסה השכירה של האיש?

חיים דוקלר: לא.

אברהם פורז: אז למה מה שמנכים לו מהמשכורת ייחשב לצורך.

אברהם פורז: .

עופר מנירב: סעיף 7 אומר שכאשר אני מחייב אותך בקנס על הקטנת מקדמות, אני רוצה לחייב את הקנס גם על תשלומים ששילמת על משכורת.

עופר מנירב: שילמת על משכורת תשלומים חריגים, תשלם על זה כאילו הקטנת מקדמות.

חיים דוקלר: אתה מציג את זה לא נכון, עם כל הכבוד.

חיים דוקלר: אני בא ואומר שאם המס לפי הדוח, לצורך קביעת החבות ב-190א(2), נובע מתשלום מקדמות בשלושת החודשים האחרונים של תום השנה, זה ייחשב לצורך החישוב של 190 א(2) כאילו לא שולמו המקדמות.

חיים דוקלר: זה קיים כבר בפקודה בסעיפים אחרים, כמו ב175ג.

עופר מנירב: אבל את התשלומים החריגים האלה אני לא רשאי לקזז מהמקדמות?

עופר מנירב: היום אני רשאי לקזז?

חיים דוקלר: על פי 175ד כן.

עופר מנירב: אתה אומר לי פה שאני לא אהיה רשאי לקזז.

חיים דוקלר: סליחה, אבל זה לא שייך ל190א(2).

חיים דוקלר: אלה שני מישורים נפרדים.

אברהם פורז: יכול להיות שהנוסח הוא כזה שיש בו עיוות.

אברהם פורז: תציעו לנו נוסח אלטרנטיבי כך שלא יהיה עיוות.

אברהם פורז: אני לא מצפה שעכשיו תהיו מוכנים עם תשובות מוחצות לעניין עצמו.

אברהם פורז: לישיבה הבאה תוכלו לבוא עם הצעה אלטרנטיבית.

נעמי חזן: בכל הדיון הזה יש כל כך הרבה נושאים חדשים, שאני לא יודעת איפה להתחיל ואיפה לסיים.

נעמי חזן: הוועדה הזאת בדרך כלל לא עוסקת בפטורים למיניהם או בתקנות של מס הכנסה.

נעמי חזן: ועדת הכספים היא זאת שאמורה לטפל בנושאים האלה.

נעמי חזן: לצערי הרב, הדיון הזה מרחיק עוד יותר את אפשרויות החקיקה של חוק טוב שלך, מה גם שעדיין לא הוצגו ההמלצות של נציבות מס הכנסה לגבי החוק עצמו שבעצם מסרסות את הצעת החוק המקורית.

נעמי חזן: צר לי שלא הצגת את זה כדבר ראשון.

אברהם פורז: הוא יציג את זה.

נעמי חזן: אני מאותתת איתות כללי שלהערכתי מדובר פה בנושא חדש שהוועדה הזאת איננה מוסמכת לדון בו.

נעמי חזן: אם אתה רוצה, אני אטען נושא חדש כבר עכשיו כדי לזרז את ההליך.

אברהם פורז: בישיבה שתתקיים מיד אחרי הפגרה נשקול סעיף סעיף ואז תוכלי לטעון לנושא חדש על מה שאת רוצה.

אברהם פורז: אני מציע שתעשי סלקציה.

אתי בנדלר: חברת הכנסת חזן, יש כאן איזה שהוא דיון עקרוני.

אתי בנדלר: אין שום הצעה קונקרטית בפני הוועדה.

אתי בנדלר: כדי שניתן יהיה לדון בהצעות בצורה רצינית, צריכים לקבל נוסח משפטי.

אתי בנדלר: אנחנו יודעים מה כוחה של מילה כתובה.

אתי בנדלר: נדמה לי שכדי לקדם את הדיון, אנחנו צריכים לקבל נוסח כתוב, מדוייק של כל ההצעות, ורק אחרי זה אפשר יהיה לדון ולטעון נושא חדש.

נעמי חזן: מה שרשום בתחתית העמוד זו ההסתייגות של משרד האוצר להצעת החוק.

אתי בנדלר: זה שיכלול של הצעת החוק.

חיים דוקלר: אני לא התכוונתי שהנייר הזה יופץ בין חברי הוועדה.

חיים דוקלר: זה נייר פנימי שלנו.

חיים דוקלר: היו"ר אברהם פורז: מר דוקלר, סעיף 4.

חיים דוקלר: הכוונה בהטבות המס שניתנו במסגרת חוק איזור סחר חופשי היתה שמעביד יוכל לקזז מהעלויות שהוא מתחייב בהן את המס של כל אחד מהעובדים שלו.

חיים דוקלר: במהלך השנים נוצרה מציאות, שלא זאת היתה כוונת המחוקק, שגם עלויות שכר של עובדים שלא מתחייבים במס מקוזזות כנגד המס של עובדים אחרים.

חיים דוקלר: כל מה שאנחנו באים ואומרים הוא שהקיזוז יהיה של כל עובד מול העלויות והמס של עצמו, ולא להעביר מעובד אחד לעובד שני.

חיים דוקלר: זה היה בהצעת הרפורמה של ועדת בן-בסט ולא בהצעה שמונחת על שולחן הכנסת.

אברהם פורז: מר דוקלר, תסביר מה אתה מציע לגבי הצעת החוק שלנו.

חיים דוקלר: כאשר מקום העיסוק הוא בדירת המגורים של בני הזוג, לא תינתן האפשרות לחישוב נפרד.

אברהם פורז: אבל אי אפשר להוכיח.

אברהם פורז: אי אפשר כשהם גרים בדירה להוכיח שאחד מהם עבד או לא עבד.

אברהם פורז: אפשר להחליט שבני זוג שאחד מהם עצמאי יקבלו חישוב נפרד.

אברהם פורז: אנחנו רוצים שהאישה תעבוד.

אברהם פורז: אם היא בתוך הבית, אתה אף לא תוכל להוכיח אם היא עבדה או לא עבדה.

אברהם פורז: אין לך יכולת להוכיח.

אבשלום וילן: נניח שבני הזוג פיזיוטרפיסטים ויש להם מכון בבית.

אבשלום וילן: זה לא לגיטימי?

יורי שטרן: 20 שנה ישנה מגמה של עבודה מהבית.

יורי שטרן: כל המדינות במערב מעודדות את זה, כי זה חוסך כל מיני הוצאות.

אברהם פורז: רבותי, תנו למר דוקלר להסביר.

חיים דוקלר: אנחנו מדברים על הצעת חוק ל-3 שנים.

חיים דוקלר: יש לנו ספיקות לגבי אופן היישום של החוק הזה, אם וכאשר הוא יתקבל, ומה תהיה מידת הניצול החיובי ומידת הניצול הלא כל כך חיובי.

חיים דוקלר: בואו ניקח ל-3 השנים הראשונות מספר מקדמי ביטחון, נראה איך אנחנו פועלים עם זה, ונוציא בשלב זה את דירת המגורים כמקום העסק.

חיים דוקלר: 52 שנה לא ניתן היה לא במקום העסק ולא בדירת המגורים.

חיים דוקלר: בואו נעשה צעד ראשון ונעשה במקום העסק, כאשר לא נכניס את דירת המגורים שזה פוטנציאל לניצול לא הכי כשר של הדבר.

חיים דוקלר: אנחנו מדברים על מינימום של 10 חודשים של עבודה בשנת המס.

חיים דוקלר: גם לבן אדם שעובר לאיזור פיתוח יש 12 חודשים עד שהוא מקבל.

אברהם פורז: אם בבית עסק המזכירה יצאה לחופש ובאה אשתו של בעל העסק, שלא עובדת בדרך כלל שם, ועבדה חודשיים, אי אפשר יהיה לקבל חישוב מס נפרד על חודשיים.

אברהם פורז: זאת הכוונה.

טובה הילמן: חבר הכנסת פורז, נתת בדיוק את הדוגמה הפנטסטית למה כן צריך לתת.

טובה הילמן: אם היא עובדת באותם חודשיים ומקבלת משכורת, למה לא לתת?

אברהם פורז: עד עכשיו היא לא היתה יכולה בכלל.

אברהם פורז: עכשיו את רוצה שהיא תקבל חישוב מס נפרד?

יורי שטרן: האם אנחנו מפחדים יותר מעיוותיים ואפליות, או מכך שינצלו את זה לתכנון מס?

יורי שטרן: אני חושב שהנחת היסוד צריכה להיות שהאנשים הם תמימים.

יורי שטרן: כאשר אנשים תמימים משלמים עודף מס בגלל המערכת הקיימת, זה דבר שצריך לשנות.

יורי שטרן: אם יהיו אנשים שינצלו את השיטה החדשה, אני לא יודע אם מספרם יהיה יותר גדול מאלה שהיום רושמים בני זוג בעסקים של אחרים בשביל להמנע מתשלום יתר.

יורי שטרן: אני חושב שכל הכוונה הזאת לראות איך ינצלו את זה לרעה היא כוונה פסולה מראש.

אברהם פורז: מר דוקלר, תסיים.

חיים דוקלר: מבחינתינו, כמו שאנחנו רואים, המהלך הוא לא מהלך פשוט.

חיים דוקלר: מתוך אחריות ומתוך מגמה לעשות את זה בשלבים, אנחנו מבקשים שב-3 השנים הראשונות יהיו המגבלות האלה.

חיים דוקלר: אם אנחנו מדברים על עסק, אז בעסק זה יתקיים.

חיים דוקלר: אם מדברים על דירת מגורים, אז יהיו מספר מגבלות.

רבקה מלר-אולשיצקי: למה שלא תעשה את זה הפוך, שאם תווכח שיש חגיגה רבתית תתחיל להטיל מגבלות?

אברהם פורז: הפרלמנט הישראלי הוא בנקודה הזאת יחודי בעולם.

אברהם פורז: ברוב הפרלמנטים הפרלמנט לא נותן לרשות המבצעת לוותר על מסים או להגדיל הוצאות, כי זה חל על משלמי המס.

אברהם פורז: פה בעצם אנחנו יוצאים מתוך הנחה שיש מעיין שפע והכל יכול לעבוד.

אברהם פורז: גם אני הייתי רוצה שכל אחד יקבל ושלא יבטלו שום פטור, אבל צריך לנהוג באחריות.

נעמי חזן: מה זה סעיף 38, סעיף 39?

חיים דוקלר: סעיף 38 ו-39 נותנים היום זיכוי על בן זוג עובד ובן זוג עוזר.

חיים דוקלר: אנחנו באים ואומרים שאם הולכים לרפורמה כזאת מקיפה, שהיא הרבה יותר משמעותית מבחינת הטבת המס, אין הצדקה להשאיר את הסעיפים הקיימים.

יורי שטרן: מצאנו סעיף שעומד כנגד.

אברהם פורז: חבר הכנסת שטרן, אנחנו לא מבטלים את האפשרות הקיימת לבן זוג עוזר או לבן זוג עובד.

אברהם פורז: מי שרוצה נשאר במסלול הזה, אבל אם הוא בוחר בערוץ האלטרנטיבי, הוא לא יכול להנות מכל העולמות.

עופר מנירב: אם אישה התחילה לעבוד במקום העיסוק של בעלה בחודש פברואר, 11 חודשים היא לא תקבל חישוב נפרד.

עופר מנירב: אם היא תצא 3 חודשים לפני סוף שנת המס ותבקש חישוב נפרד, רק בשנה הבאה, אחרי שתתחיל את החודש ה-12 של העבודה, היא תקבל חישוב נפרד.

עופר מנירב: זה לפי מה שכתוב פה.

עופר מנירב: אני בטוח שזה מאוד מאוד "הגיוני" ומאוד מאוד "צודק", מר דוקלר.

אברהם פורז: זה לא הגיוני, אבל מה עושים?

אברהם פורז: הרי אנחנו תמיד עושים שנת מס מול שנת מס.

עופר מנירב: איפה נדרש 3 חודשים מראש לתכנן את זה שבת הזוג רוצה לעבוד בעסק?

חיים דוקלר: גם בנושאים אחרים אנחנו דורשים להודיע לפני תחילת שנת המס, לא חצי שנה אחרי.

אברהם פורז: תראו, אנחנו צריכים גם יכולת אכיפה.

אברהם פורז: לא יכול להיות מצב שאין דיווח מראש, כי אחרת אי אפשר לבדוק אם הוא עבד.

אברהם פורז: אתה יכול לומר שאפשר יהיה גם במחצית שנת מס, כך שאם אישה התחילה לעבוד במחצית הראשונה של השנה, המחצית השנייה תחשב לה.

אברהם פורז: זה כדי לא ליצור מצב שאם התחלת ב-2 בינואר הפסדת את כל השנה.

עופר מנירב: מזכיר הפסיק לעבוד באמצע שנה ובא במקומו מזכיר אחר.

עופר מנירב: האם אני לא אקח אותו?

עופר מנירב: האם אני אחכה לשנה הבאה כדי להודיע מראש?

אברהם פורז: זה המצב היום.

אברהם פורז: תציעו הצעה משופרת, שתהיה ישימה מבחינת הטכניקה.

עופר מנירב: כשבאתי לפה חשבתי שיש איזו שהיא בעיה וצריך לנסות להגביל, צריך למנוע ניצול פרצות.

עופר מנירב: מה שאני רואה פה עכשיו זה כבר דבר הפוך לגמרי, כי אומרים שכולם קודם כל גנבים, ואחר כך צריך להוכיח שהם לא גנבים.

עופר מנירב: אני חושב שצורת החקיקה לא צריכה להיות בצורה הזאת.

עופר מנירב: נושא הרפורמה, לדעתי, מבטל את הצורך בכל התיקונים האלה, משום שברפורמה לקחו את הכל.

עופר מנירב: זה מונע את הצורך בתיקונים האלה.

חיים דוקלר: אין קשר.

עופר מנירב: אני חושב שיש, מר דוקלר.

חיים דוקלר: איפה יש התייחסות ברפורמה לחישוב מאוחד?

עופר מנירב: אני חולק גם על ה-300 ובטח על ה-500..

אברהם פורז: תתנו לי הערכה אלטרנטיבית.

עופר מנירב: אם אשתי תבוא לעבוד אצלי, אוצר המדינה לא יפגע אפילו בשקל אחד, משום שהיא עובדת היום במקום עבודה אחר והיא מקבלת ממילא חישוב נפרד.

עופר מנירב: בין ה-300 ל-500 לא צריך להיות שום הבדל, אלא אם אומרים שכל ה-200 הם גנבים.

עופר מנירב: מר דוקלר, תתפוס את הגנבים ותכניס אותם לבית סוהר.

עופר מנירב: אם תעשו את החשבון של כל ההצעות שמובאות פה כנגד, אני חושב שתגיעו לסכומים גדולים פי מאות אחוזים.

עופר מנירב: חלקן אלה הצעות שמסיבות כאלה או אחרות עלו כמה פעמים ונפלו ומנסים להעביר אותן דרך פה.

עופר מנירב: אם מדברים על הנושא של נכים והפטורים המוגזמים שהם מקבלים, אני אראה לכם כמה נכים מסכנים מקבלים 89% ו-88% ו-87%.

עופר מנירב: אני רואה שהגופים הם עד כדי כך מדוייקים שהם יכולים לקבוע 89% ולא 90% כי 90% נותן את הפטור.

עופר מנירב: אנשים עוברים מסלול מכשולים מאוד קשה.

עופר מנירב: יש לי לקוחה שיש לה נכות של 100%.

עופר מנירב: אמרתי לה שחבל על הזמן ושלא תבקש את הפטור של ה-3 חודשים, וזאת בגלל מסלול הייסורים.

עופר מנירב: גם את זה צריך לפתור באיזו שהיא צורה.

רבקה מלר-אולשיצקי: והם גובים מאות שקלים על כל בדיקה כזאת.

אברהם פורז: אבל אני מניח שאם הם הציעו את זה יש בזה.

אברהם פורז: .

חיים דוקלר: סליחה, אלה נושאים שהועלו לפני שקמה ועדת בן-בסט.

חיים דוקלר: לא המצאנו את הגלגל.

גלעד שורק: אנחנו מבקשים לראות הצעה מפורטת עם המשמעות הכספית שלה.

אברהם פורז: אנחנו מבקשים מכם אומדן עלויות.

גלעד שורק: אני מציע לכם לקרוא את מה שהכנו, כדי לראות ש-80% מהעצמאים נשואים ושרוב נשותיהם עובדות.

ראובן שיף: הדיון נסב היום על ההחמרות או ביטול העיוותים, כפי שקורא להם האוצר, אבל לדעתי יש עיוות בסעיף 1(3) להצעת החוק.

ראובן שיף: בסעיף 1 לפקודת מס הכנסה ההגדרה של יגיעה אישית כוללת גם קצבאות.

ראובן שיף: אם אישתי, לדוגמה, מקבלת פנסיה ממקום עבודה קודם, זה נחשב ליגיעה אישית.

אברהם פורז: את זה צריך לתקן.

אברהם פורז: יגיעה אישית זאת עבודה נטו.

יורי שטרן: אדוני היושב-ראש, אני מבקש לראות את החישובים של האוצר, איך הם הגיעו בהתחלה ל-300 ואחר כך ל-500.